Mina ikkagi loodan, et "Selgeltnägijate tuleproovi" finalistide hulgas leidub oma Usain Bolt, kes võtab siiski südame rindu ja teeb finaalikatsed uuesti läbi.  Arvan, et meie peatoimetaja ei pahanda, kui siinkohal kuulutan, et oleme valmis katsete jaoks loovutama Õhtulehe endise suitsunurga (mille tervisekaitse kinni panna käskis), kuhu praegu kuuldavasti planeeritakse sulnist sanatooriuminurgakest massaažitooli, muusika- ja aroomiteraapiaga (märgin, et kõrval asub peldik). Seal ei tohiks küll mingeid segavaid faktoreid olla. Auhinnarahast jääks võitja küll ilma, aga kuulsust ja au tõotan ma talle koti ja matiga. Niisiis, kuidas jääb?